1. pielikums

Ministru kabineta

2014. gada

noteikumiem Nr.

Vispārīgās kvalitātes prasības neatkarīgi no autoceļa noslogojuma

1. Uzmērīšana un nospraušana

Būvniecības nospraušanas ģeodēziskā tīkla punktu precizitāte atbilst 3. precizitātes klasei saskaņā ar būvniecību regulējošajiem normatīvajiem aktiem ģeodēzisko darbu jomā:

|  |  |  |  |
| --- | --- | --- | --- |
| Nr.p. k. | Nosaukums | Standartnovirze σ | Precizitātes raksturojums |
| 1. | Plāna stāvokļa precizitātes klase P3 | 5 mm < σL ≤ 15 mm | Vidēja |
| 2. | Augstuma precizitātes klase H3  | 2 mm < σH ≤ 5 mm | Vidēja |

2. Koku, krūmu un zaru zāģēšana

Izpildītais darbs kontrolējams visā apgabalā, neatbilstības gadījumā veicot pasākumus prasību nodrošināšanai.

3. Grāvju rakšana un tīrīšana

Grāvju nogāžu virsmām un darba joslai jābūt noplanētai. Izrakto vai iztīrīto grāvju kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
| 1. | Ūdens atvade(1) | Pilnībā nodrošināta | Visā būvobjektā |
| 2. | Ģeometriskie izmēri | ≤ ± 20 % no paredzētā | Vismaz trīs vietās būvobjektā |
| 3. | Garenkritums(2) | ≤ ± 1,0 % no paredzētā,bet ≥ 0,3 % | Visā būvobjektā vismaz divās vietās uz katru grāvja kilometru |
| 4. | Teknes augstuma atzīmes | ≤ ± 5 cm no paredzētā | Vismaz trīs vietās būvobjektā |
| 5. | Nogāžu vai gultnes nostiprinājums | Jāatbilst prasībām | Visā būvobjektā vismaz divās vietās uz katru grāvja kilometru |

Piezīmes.

(1) Ūdens atvade ir nodrošināta, nepieļaujot ūdens uzkrāšanos uz ceļa virsmas, grāvjos, pie caurtekām un drenāžas caurulēs, kā arī piegulošajās teritorijās.

(2) Grāvja garenkritums ir paredzētajā ūdens tecēšanas virzienā.

4. Liekās grunts aizvešana un izlīdzināšana

Izpildītais darbs atbilst būvprojekta prasībām. Izpildītais darbs kontrolējams visā apgabalā, neatbilstību gadījumā veicot pasākumus prasību nodrošināšanai.

5. Bedrīšu remonts

Ja bedrītes remontētas vai izremontētās bedrītes apstrādātas ar bitumena emulsiju un šķembām, pēc darba pabeigšanas uz seguma nedrīkst palikt ar minerālmateriālu neapbērta brīva saistviela (bitumens), turklāt, ja paredzēta nosedzošā kārta, pirms tās būvniecības uz seguma virsmas nedrīkst atrasties nepiesaistīts minerālmateriāls, tas jānoslauka. Ja izremontēto bedrīšu paaugstinājums virs seguma līmeņa ir lielāks par pieļaujamo, to nofrēzē, bet, ja lielāks par pieļaujamo ir padziļinājums, bedrītes remontē atkārtoti. Izremontēto bedrīšu kvalitāte, izņemot bedrīšu remontu sabrukušajos (avārijas) posmos, kur ceļa seguma novērtējums ir 2 vai zemāks, atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Līdzenums(1) | Attālums no kārtas (esošā seguma vai izremontētās bedrītes) virsmas līdz mērmalas plaknei nedrīkst pārsniegt 10 mm | Testē, ja rodas šaubas par atbilstību |

Piezīme. (1) Mērlatu novieto pāri izremontētajai bedrītei, mērlatas vienu galu novietojot bedrītes un esošā seguma savienojuma vietā tā, lai tur varētu veikt pirmo mērījumu. Mēra ar ķīli bedrītes savienojuma vietās ar esošo segumu un virs bedrītes. Mērījumu solis 0,5 m. Mērlatu var likt gan garenvirzienā, gan šķērsvirzienā. Ja esošā seguma līdzenums neļauj novietot mērlatu tā, lai būtu iespējama izremontētās bedrītes līdzenuma uzmērīšana, mērījumu neveic.

6. Plaisu aizpildīšana

Pēc darba pabeigšanas uz seguma nedrīkst palikt ar minerālmateriālu neapbērta brīva saistviela (bitumens). Ja paredzēta nosedzošā kārta, pirms tās būvniecības uz seguma virsmas nedrīkst atrasties nepiesaistīts minerālmateriāls, tas jānoslauka.

7. Plaisu aizliešana vai aizpildīšana ar hermētiķi

Virs plaisas iestrādātā hermētiķa lente ir 3–6 mm bieza, viendabīga, bez plaisām, iedobumiem vai paaugstinājumiem, platumā 75–125 mm. Ar hermētiķi aizpildītas plaisas izzāģējuma vai izfrēzējuma dziļums ir 12 mm vai lielāks, izzāģētas vai izfrēzētas plaisas platums – 12 mm vai lielāks. Hermētiķis ir labi pielipis pie seguma un plaisā un pārkaisīts ar smilti. Pēc darba pabeigšanas uz seguma nedrīkst palikt ar minerālmateriālu neapbērts brīvs hermētiķis. Uz seguma virsmas nedrīkst atrasties nepiesaistīts minerālmateriāls.

8. Asfalta seguma frēzēšana

Asfalta seguma izlīdzinošās frēzēšanas vai savienojumu frēzēšanas kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Līdzenums(1) | Attālums no kārtas (frēzētās) virsmas līdz mērmalas plaknei nedrīkst pārsniegt 10 mm | Testē, ja rodas šaubas par atbilstību |
|  2. | Šķērsprofils, ja paredzēts | ≤ ± 1,0 % no paredzētā | Visā būvobjektā katrā joslā ik pēc 250 m |

Piezīme. (1) Ja līdzenums neatbilst noteiktajām prasībām, jāveic papildu frēzēšana vai labošana, iestrādājot asfalta maisījumu.

9. Zemes klātne

Uzbūvētais zemes klātnes ierakums vai uzbērums, kā arī katra uzbūvētā kārta ir līdzena, nodrošinot pilnīgu ūdens noteci. Mērījumus, pārbaudes un testēšanu veic pirms nosedzošās kārtas būvniecības, izņemot stabilizētu kārtu izurbto paraugu spiedes stiprību. Izpildīto darbu kvalitāte atbilst šādām prasībām (neatbilstību gadījumā veic nepieciešamos pasākumus prasību nodrošināšanai):

|  |  |  |  |
| --- | --- | --- | --- |
| Nr.p. k. | Parametrs | Prasība | Izpildes laiks vai apjoms |
|  1. | Virsmas augstuma atzīmes | ≤ ± 5 cm no paredzētā | Visā būvobjektā vismaz trīs vietās šķērsprofilā (piemēram, uz ceļa ass un malās) ik pēc 100 m |
|  2. | Nogāžu slīpums | Ne stāvākas par paredzēto | Testē, ja rodas šaubas par atbilstību |
|  3. | Šķērsprofils | ≤ ± 1,5 % no paredzētā | Visā būvobjektā katrā joslā ik pēc 100 m pirms nosedzošās kārtas būvniecības |
|  4. | Platums | ≤ ± 10 cm no paredzētā uz katru pusi no ceļa ass |
|  5. | Novietojums plānā | ≤ ± 10 cm no paredzētā | Visā būvobjektā raksturīgos punktos |
|  6. | Kārtas biezums stabilizētām kārtām | ≤ ± 5 cm no paredzētā | Visā būvobjektā vismaz trīs vietās šķērsprofilā (piemēram, uz ceļa ass un malās) ik pēc 500 m |
|  7. | Grunts sablīvējums katrai kārtai vai pamatnei(1); (2) | ≥ 98 % no Proktora blīvuma vai veicot dubulto slogošanu ar statisko plātni Eυ2/Eυ1 ≤ 3,5 | Visā būvobjektā katrā joslā ik pēc 1000 m pirms nosedzošās kārtas būvniecības |
|  8. | Deformācijas modulis(3) ar saistvielām nesaistītām kārtām | Kopējais deformācijas modulis EV2 nedrīkst būt zemāks par 45 MPa vai ne zemāks par 25 MPa katrai zemākajai kārtai, ja nav paredzēts citādi. Papildus nosaka grunts mitrumu mērījuma izpildes vietā, kā arī (ja iepriekš nav noteikts) grunts Proktora blīvumu un optimālo mitrumu | Visā būvobjektā katrā joslā ik pēc 1000 m vai vismaz 1 mērījums katrai zemākajai kārtai, ja nav paredzēts citādi |

Piezīmes.

(1) Nosaka no grunts uzbūvētās kārtas tilpuma blīvumu, attiecinot to pret noņemtā kārtas parauga Proktora blīvumu.

(2) Grunts sablīvējumu ar cementu stabilizētām vai uzlabotām kārtām nosaka tās pašas dienas laikā, kad veikta cementa iestrāde. Ar kaļķi stabilizētas vai uzlabotas kārtas sablīvējumu nosaka ne vēlāk kā nākamajā dienā pēc kaļķa iestrādes.

(3) Deformācijas moduli uzmēra gruntij tās optimālajā mitrumā vai ne vairāk kā
+/–2 % no optimālā mitruma.

10. Ar saistvielām nesaistītu kārtu armēšana vai atdalīšana

Kvalitāti novērtē darba izpildes laikā un atklātās neatbilstības labo pirms nākamā darba posma uzsākšanas. Ģeosintētiskā materiāla lokšņu savienojumi nedrīkst būt šaurāki par paredzēto, noklātas joslas platumam pieļaujamā atkāpe ir no –5 līdz +15 cm uz katru pusi no ceļa ass. Konstruktīvo kārtu kvalitāti novērtē atbilstoši šo noteikumu un būvprojekta prasībām.

11. Salizturīgā kārta

Salizturīgā kārta ir viendabīga un līdzena, nodrošinot pilnīgu ūdens noteci no kārtas virsmas. Mērījumus, pārbaudes un testēšanu veic pirms nākamās konstruktīvās kārtas būvniecības. Uzbūvētās kārtas kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Virsmas augstuma atzīmes | ≤ ± 5 cm no paredzētā | Visā būvobjektā vismaz trīs vietās šķērsprofilā (piemēram, uz ceļa ass un malās) ik pēc 50 m |
|  2. | Šķērsprofils | ≤ ± 1,5 % no paredzētā | Visā būvobjektā katrā joslā ik pēc 50 m |
|  3. | Platums | ≤ ± 10 cm no paredzētā uz katru pusi no ceļa ass |
|  4. | Novietojums plānā | ≤ ± 10 cm no paredzētā | Visā būvobjektā raksturīgos punktos |
|  5. | Kārtas biezums | ≤ ± 5 cm no paredzētā | Visā būvobjektā vismaz trīs vietās šķērsprofilā (piemēram, uz ceļa ass un malās) ik pēc 500 m |
|  6. | Sablīvējums(1) | ≥ 100 % no Proktora blīvuma vai veicot dubulto slogošanu ar statisko plātni Eυ2/Eυ1 ≤ 2,5 | Visā būvobjektā katrā joslā ik pēc 1000 m pirms nosedzošās konstruktīvās kārtas būvniecības |
|  7. | Deformācijas modulis | Kopējais deformācijas modulis EV2 nedrīkst būt zemāks par 60 MPa vai 90 MPa atbilstoši būvprojektam, ja nav paredzēts citādi | Visā būvobjektā katrā joslā ik pēc 1000 m |

Piezīme. (1) Nosaka uzbūvētās kārtas tilpuma blīvumu, attiecinot to pret noņemtā kārtas parauga Proktora blīvumu.

12. Nesaistītu minerālmateriālu pamata nesošā kārta vai segums

Nesaistītu minerālmateriālu pamata nesošā kārta vai segums ir viendabīgs un līdzens, nodrošinot pilnīgu ūdens noteci no kārtas virsmas. Mērījumus, pārbaudes un testēšanu veic pirms nosedzošās kārtas būvniecības. Ja šķembu pamata nesošo kārtu būvē vairākos slāņos, pārbaudes, izņemot sablīvējumu, veic pēc pēdējā slāņa izbūves. Uzbūvētās pamata nesošās kārtas vai seguma kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Virsmas augstuma atzīmes, ja paredzēts uzmērīt | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m. Piemēram, uz ceļa ass un malās |
|  2. | Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
|  3. | Platums | ≤ –5/+10 cm no paredzētā uz katru pusi no ceļa ass |
|  4. | Novietojums plānā | ≤ ± 7 cm no paredzētā | Visā būvobjektā raksturīgos punktos |
|  5. | Kārtas biezums | Pamatu nesošajām kārtām:≤ –2/+5 cm no paredzētā.Segumu kārtām: ≤ –1/+2 cm no paredzētā | Visā būvobjektā vismaz trīs vietās šķērsprofilā ik pēc 500 m. Piemēram, uz ceļa ass un malās |
|  6. | Sablīvējums katram slānim, ja lietoti maisījumi (nenosaka segumam) | ≥ 102 % no Proktora blīvuma(1) vai veicot dubulto slogošanu ar statisko plātni Eυ2/Eυ1 ≤ 2,3 | Visā būvobjektā katrā joslā ik pēc 1000 m pirms nosedzošās kārtas būvniecības |
|  7. | Sablīvējums katrai kārtai, ja lietotas frakcionētas šķembas | Veicot dubulto slogošanu ar statisko plātni Eυ2/Eυ1 ≤ 2,3 | Visā būvobjektā katrā joslā ik pēc 1000 m pirms nosedzošās kārtas būvniecības |
|  8. | Sablīvējums segumam | Kārta nedrīkst būt irdena, kārtas virsmai jābūt viendabīgai, blīvai, bez pārmērīga nepiesaistīta materiāla daudzuma uz tās (≥ 100 % no Proktora blīvuma) | Visā būvobjektā |

Piezīme. (1) Nosaka uzbūvētās kārtas tilpuma blīvumu, attiecinot to pret noņemtā kārtas parauga Proktora blīvumu.

13. Atputekļošana

Pabeigts darbs atbilst pasūtītāja vai būvprojekta prasībām. Atputekļota nesaistītu minerālmateriālu seguma virsma ir viendabīga un bez pārmērīgas minerālmateriāla segregācijas. Šķērskrituma uzmērījumi atbilst pasūtītāja vai būvprojekta prasībām. Ir pilnībā nodrošināta ūdens atvade no ceļa klātnes. Atputekļojot ar bitumena emulsiju, bitumena emulsijas iestrādes dziļums segumā ir 2,5–4,5 cm, to pārbauda vismaz vienā vietā ik pēc 1000 m.

14. Nomaļu uzpildīšana

Nomales segums ir viendabīgs un līdzens, nodrošinot pilnīgu ūdens noteci no kārtas virsmas. Nomaļu piebēršanā lietotais materiāls nedrīkst atrasties uz brauktuves vai citām ceļa konstrukcijām, kur tas nav bijis paredzēts, tas ir jānovāc, nesabojājot ceļa konstrukcijas. Uzbūvētās nomales atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Seguma malas un nomales sajūgums | Vienā līmenī vai ne zemāk par 10 mm | Visā būvobjektā katrai nomalei ik pēc 100 m |
|  2. | Šķērsprofils | 4–5 % ceļa klātnes šķautnes virzienā vai ≤ ± 1,0 % no paredzētā | Visā būvobjektā katrai nomalei ik pēc 100 m |
|  3. | Platums | ≤ ± 5 cm no paredzētā |
|  4. | Slāņa biezums, ja paredzēts uzpildīt konkrētā biezumā | ≤ –1/+2 cm no paredzētā | Testē, ja rodas šaubas par atbilstību |
|  5. | Sablīvējums | Kārta nedrīkst būt irdena, kārtas virsmai jābūt viendabīgai, blīvai, bez pārmērīga nepiesaistīta materiāla uz tās (≥ 100 % no Proktora blīvuma) | Visā būvobjektā |

15. Ar cementu saistīta minerālmateriālu pamata nesošā kārta

15.1. Prasības ar cementu vai CHCS saistītu maisījumu paraugu kondicionēšanai un stiprībai:

| Nr.p. k. | Parametrs | Kondicionēšanas periods | Kondicionēšanas režīms |
| --- | --- | --- | --- |
|  1. | Sagatavotā maisījuma izturēšana pirms paraugu sagatavošanas | 4 h | Pārklāts ar mitru audumu, ik pēc pusstundas rūpīgi pārmaisot |
|  2. | Sablīvēta parauga kondicionēšana pirms spiedes stiprības noteikšanas | 7 dienas28 dienas | E – paraugs formā un ūdens necaurlaidīgā plastmasas maisā 20 ± 2 °C septiņas un 28 dienas vaiA – paraugs formā 20 ± 2 °C vienu dienu, tad 90–100 % mitrumā 20 ± 2 °C sešas un 27 dienas |

|  |  |  |  |
| --- | --- | --- | --- |
|  | Parametrs | Spiedes stiprība | Stiprības klase |
|  3. | Spiedes stiprība pēc 7 dienām | 1,5 – 3,0 MPa | – |
|  4. | Spiedes stiprība pēc 28 dienām | H/D(1)=2,0 ≤ 5,0 MPaH/D(1)=1,0(2) ≤ 6,0 MPa | C5/6 |

Piezīmes.

(1) H/D = parauga augstuma un diametra attiecība.

(2) H/D = no 0,8 līdz 1,21.

15.2. Ar cementu vai CHCS saistītu minerālmateriālu pamata nesošā kārta ir viendabīga un līdzena, nodrošinot pilnīgu ūdens noteci no kārtas virsmas. Mērījumus, pārbaudes un testēšanu veic pirms nosedzošās kārtas būvniecības. Ja ar cementu vai CHCS saistītu minerālmateriālu pamata nesošo kārtu būvē vairākos slāņos, pārbaudes, izņemot sablīvējumu, veic pēc pēdējā slāņa izbūves. Uzbūvētā pamata nesošās kārtas kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Virsmas augstuma atzīmes | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m. Piemēram, uz ceļa ass un malās |
|  2. | Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
|  3. | Platums | ≤ –5/+10 cm no paredzētā uz katru pusi no ceļa ass |
|  4. | Kārtas biezums | ≤ –2/+5 cm no paredzētā | Visā būvobjektā vismaz trīs vietās šķērsprofilā ik pēc 500 m. Piemēram, uz ceļa ass un malās |
|  5. | Novietojums plānā | ≤ ± 7 cm no paredzētā | Visā būvobjektā raksturīgos punktos |
|  6. | Sablīvējums katram slānim (testējot darba izpildes laikā tūlīt pēc slāņa sablīvēšanas) | ≥ 102 % no Proktora blīvuma(1) vai veicot dubulto slogošanu ar statisko plātni Eυ2/Eυ1 ≤ 2,3 | Visā būvobjektā katrā joslā ik pēc 1000 m, testēšanu veicot tajā pašā dienā, kad iestrādāts maisījums, tūlīt pēc sablīvēšanas |

Piezīme. (1) Nosaka uzbūvētās kārtas tilpuma blīvumu, attiecinot to pret noņemtā kārtas parauga Proktora blīvumu.

16. Gruntēšana

Vizuāli pārbauda visu nogruntēto virsmu. Ja saistvielu izlej, gruntējamai virsmai jābūt pilnībā nosegtai ar vienmērīga biezuma saistvielas kārtu, neveidojot notecējumus un pārmērīgu saistvielas uzkrāšanos atsevišķos laukumos. Ja saistvielu iemaisa vai arī iestrādā sīkšķembas, virsmai jābūt ar vienmērīgu tekstūru, paredzēto līdzenumu un šķērsprofilu.

17. Asfaltbetona, šķembu mastikas asfalta vai porasfalta kārta

17.1. Asfalta kārta ir viendabīga un ar vienmērīgu virsmas tekstūru, bez izsvīdumiem, bez segregācijas, plaisām vai citiem vizuāli konstatējamiem defektiem. No transporta slodzēm nedrīkst veidoties paliekošas deformācijas. Jābūt nodrošinātai pilnīgai ūdens notecei no kārtas virsmas. Uzbūvētās asfalta kārtas kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
| 1. | Virsmas augstuma atzīmes (ja paredzēts) | ≤ ± 2,5 cm no paredzētā | Visā būvobjektā vismaz trīs vietās šķērsprofilā ik pēc 50 m, piemēram, uz ceļa ass un malās |
| 2. | Šķērsprofils | ≤ ± 0,5 % no paredzētā | Visā būvobjektā katrā joslā ik pēc 50 m |
| 3. | Platums | ≤ ± 5 cm no paredzētā uz katru pusi no ceļa ass |
| 4. | Novietojums plānā | ≤ ± 5 cm no paredzētā | Visā būvobjektā raksturīgos punktos |
| 5. | Kārtas biezums(1)(noteikta biezuma kārtām) | Dilumkārtām:≤ ± 0,5 cm no paredzētā(4).Saistkārtām un apakškārtām:≤ –0,5/+1,5 cm no paredzētā(4) | Visā būvobjektā katrā joslā ik pēc 1000 m(3), izurbjot katrā vietā 4 paraugus 10 cm diametrā (divus – būvdarbu veicējam, divus – pasūtītājam) |
| 6. | Kārtas biezums(1)(izlīdzinošajām kārtām) | Nedrīkst būt mazāks, kā norādīts būvprojektā |
| 7. | Garenlīdzenums un šķērslīdzenums dilumkārtai (ja neuzmēra ar lāzera profilogrāfu) | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 50 m |
| 8. | Kārtas sablīvējums(2);(5) (noteikta biezuma kārtām)M – Maršala paliekošā porainībaB – izurbtā parauga paliekošā porainība | AC surf | M–1,5 ≤ B ≤ M+2,5 |  Visā būvobjektā katrā joslā ik pēc 1000 m(3).Ieteikums paraugus noņemt ne ātrāk kā trīs dienas un ne vēlāk kā 14 dienas pēc asfalta kārtas uzbūvēšanas |
| AC base/bin < 32 mm | M–1,5 ≤ B ≤ M+3,5 |
| AC base/bin ≥ 32 mm | M–2,5 ≤ B ≤ M+3,5 |
| SMA | M–1,5 ≤ B ≤ M+3,0 |
| PA | M–2,0 ≤ B ≤ M+3,0 |
| 9. | Kārtas paliekošā porainība(2) (noteikta biezuma kārtām, ja nav datu par Maršala paliekošo porainību) | AC surf | ≤ 6 % |
| AC base/bin | ≤ 10 % |
| SMA | ≤ 6 % |
| PA | ≤ 30 % |
| 10. | Minimālais stingums, maksimālais stingums, nogurumizturība (ja lietots AC tipa asfalta maisījums) | Prasības atbilstoši šo noteikumu 2. pielikumam | Paraugu ņemšanu un testēšanu nodrošina pasūtītājs par saviem līdzekļiem, ja uzskata to par nepieciešamu |

Piezīmes.

(1) Urbtos paraugus nedrīkst ņemt tuvāk kā 0,5 m no asfalta malas un 0,2 m no komunikāciju pieslēgumiem.

(2) Kārtas sablīvējumu vērtē noteikta biezuma kārtām, bet nevērtē mainīga biezuma kārtām. Urbtos paraugus katrā vietā ņem paralēli kustības virzienam joslā. Ņem četrus paraugus (sērija A1; B1; A2; B2) tā, lai attālums starp urbumu asīm būtu ap 30 cm. Paraugus nedrīkst ņemt tuvāk kā 0,5 m no asfalta malas un 0,2 m no garenšuves, darba šuves vai komunikāciju pieslēgumiem. Katra urbuma diametrs nav mazāks par 10 cm. Paraugu ņemšanas vietas izvēlas tā, lai raksturotu vidējo joslā ieklātās asfalta kārtas kvalitāti. Novērtējumam aprēķina vidējo rezultātu no diviem paraugiem (1. un 2.). A paraugus noņem būvdarbu veicējs, B paraugus – pasūtītājs. Ja paraugi netiek ņemti vienā laikā, A un B paraugu ņemšanas vietas var būt dažādas.

(3) Mērījumus ar lāzera profilogrāfu, saķeres koeficienta mērījumus un pasūtītāja B paraugu urbšanu veic pasūtītājs par saviem līdzekļiem. Paraugu noņemšanā drīkst piedalīties būvdarbu veicēja pārstāvis. Šādu pasūtītāja paraugu noņemšanas vai testēšanas vietas un apstākļu vēlāka apstrīdēšana vai neatzīšana nav atļauta. A paraugu urbšanu veic būvdarbu veicējs. Ja paraugi netiek ņemti vienā laikā, A un B paraugu ņemšanas vietas var būt dažādas.

(4) Ja vairāku slāņu seguma apakškārtas vai saistes kārtas ieklāšanas laikā atsevišķos apgabaloskonstatēnepietiekamu kārtas biezumu, to var kompensēt, attiecīgi palielinot nosedzošo kārtu biezumu, tomēr sabiezinātās kārtas biezums nedrīkst pārsniegt attiecīgā asfalta maisījuma tipa lapā noteikto maksimālo biezumu. Šādos gadījumos kompensējamās un kompensējošās kārtas biezuma summārā pieļaujamā atkāpe no paredzētā ir ne vairāk kā 5 mm.

(5) Izurbtā parauga paliekošā porainība dilumkārtām jebkurā gadījumā nedrīkst pārsniegt 6 %.

17.2. Lai novērtētu asfaltbetona seguma vai seguma kārtas novecošanos ražošanas, uzglabāšanas, transportēšanas un iestrādes laikā, pasūtītājs jebkurā brīdī ir tiesīgs veikt saistvielas atgūšanu no ceļa seguma izurbtajiem asfaltbetona paraugiem. Atgūtās saistvielas fizikāli mehāniskajiem rādītājiem jāatbilst ražotāja deklarētajiem, *Fraasa* trausluma temperatūrai jābūt ≤ –15 °C.

18. Mīkstā asfalta vai emulsijas asfalta kārta

Asfalta kārta ir viendabīga un ar vienmērīgu virsmas tekstūru, bez izsvīdumiem, bez segregācijas, plaisām vai citiem vizuāli konstatējamiem defektiem. No transporta slodzēm nedrīkst veidoties paliekošas deformācijas (pieļaujama uzbūvētās kārtas normāla formēšanās procesa elastība). Jābūt nodrošinātai pilnīgai ūdens notecei no kārtas virsmas. Uzbūvētās mīkstā vai emulsijas asfalta kārtas kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Virsmas augstuma atzīmes (ja paredzēts) | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m.Piemēram, uz ceļa ass un malās |
|  2. | Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
|  3. | Platums | ≤ –5/+10 cm no paredzētā uz katru pusi no ceļa ass |
|  4. | Novietojums plānā | ≤ ± 7 cm no paredzētā | Visā būvobjektā raksturīgos punktos |
|  5. | Kārtas biezums(1)(noteikta biezuma kārtām) | ≤ –0,5/+1,5 cm no paredzētā(4) | Visā būvobjektā katrā joslā ik pēc 1000 m(3).Izurbjot katrā vietā 4 paraugus 10 cm diametrā (divus – būvdarbu veicējam, divus – pasūtītājam) |
|  6. | Kārtas biezums(1)(izlīdzinošajām kārtām) | Nedrīkst būt mazāks, kā norādīts būvprojektā |
|  7. | Garenlīdzenums un šķērlīdzenums dilumkārtai (ja neuzmēra ar lāzera profilogrāfu) | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 50 m |
|  8. | Līdzenums dilumkārtai, IRI: | Vidējā vērtība 20 m posmos: | Visā būvobjektā katrā joslā (3) |
|  8.1. | periodiskās uzturē­šanas būvobjektos | ≤ 2,9 mm/m |
|  8.2. | jaunbūvēs, rekonstrukcijas vai renovācijas būvobjektos | ≤ 2,5 mm/m |
|  9. | Kārtas poru saturs(2)(mīkstajam asfaltam, ja paredzēts) | 4,0–8,0 % | Visā būvobjektā katrā joslā ik pēc 1000 m(3).Ieteikums paraugus noņemt ne ātrāk kā 28 dienas pēc asfalta kārtas uzbūvēšanas |
|  10. | Saķeres koeficients(dilumkārtām, ja nosedzošajā kārtā nav paredzēta virsmas apstrāde) | Vidējā vērtība 100 m posmos ≥ 0,48 | Visā būvobjektā katrā joslā.Ieteikums mērījumus veikt ne ātrāk kā 4 nedēļas pēc asfalta kārtas uzbūvēšanas  |

Piezīmes.

(1) Urbtos paraugus nedrīkst ņemt tuvāk kā 0,5 m no asfalta malas un 0,2 m no komunikāciju pieslēgumiem.

(2) Urbtos paraugus katrā vietā ņem paralēli kustības virzienam joslā. Ņem 4 paraugus (sērija A1; B1; A2; B2) tā, lai attālums starp urbumu asīm būtu ap 30 cm. Paraugus nedrīkst ņemt tuvāk kā 0,5 m no asfalta malas un 0,2 m no garenšuves, darba šuves vai komunikāciju pieslēgumiem. Katra urbuma diametram jābūt ne mazākam par 10 cm. Paraugu ņemšanas vietas izvēlas tā, lai raksturotu vidējo joslā ieklātās asfalta kārtas kvalitāti. Novērtējumam aprēķina vidējo rezultātu no diviem paraugiem (1. un 2.). A paraugus noņem būvdarbu veicējs, B paraugus – pasūtītājs. Ja paraugi netiek ņemti vienā laikā, A un B paraugu ņemšanas vietas var būt dažādas.

(3) Mērījumus ar lāzera profilogrāfu, pasūtītāja B paraugu urbšanu un saķeres koeficienta mērījumus veic pasūtītājs. Paraugu noņemšanā drīkst piedalīties būvdarbu veicēja pārstāvis. Šādu pasūtītāja paraugu noņemšanas vai testēšanas vietas un apstākļu vēlāka apstrīdēšana vai neatzīšana nav atļauta. A paraugu urbšanu veic būvdarbu veicējs. Ja paraugi netiek ņemti vienā laikā, A un B paraugu ņemšanas vietas var būt dažādas.

(4) Ja vairāku slāņu seguma pamata vai saistes kārtas ieklāšanas laikā atsevišķos apgabaloskonstatēnepietiekamu kārtas biezumu, to var kompensēt, attiecīgi palielinot nosedzošo kārtu biezumu.

19. Aukstā pārstrāde (reciklēšana)

Aukstās pārstrādes kārta ir ar vienmērīgu virsmas tekstūru, bez izsvīdumiem vai citiem vizuāli konstatējamiem defektiem, no transporta slodzēm nedrīkst veidoties paliekošas deformācijas (risas, riteņu nospiedumi pēc apstāšanās). Ir nodrošināta pilnīga ūdens notece no kārtas virsmas. Uzbūvētās kārtas kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Virsmas augstuma atzīmes, ja paredzēts uzmērīt | ≤ ± 3cm no paredzētā | Visā būvobjektā vismaz trīs vietās šķērsprofilā ik pēc 50 m.Piemēram, uz ceļa ass un malās |
|  2. | Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
|  3. | Platums | ≤ –5/+10 cm no paredzētā uz katru pusi no ceļa ass |
|  4. | Novietojums plānā | ≤ ± 7 cm no paredzētā | Visā būvobjektā raksturīgos punktos |
|  5. | Kārtas biezums(1) | Kārtām ar saistvielām:≤ –2/+5 cm no paredzētāKārtām bez saistvielām: Nedrīkst būt mazāks par paredzēto | Visā būvobjektā katrā joslā ik pēc 500 m.Izurbjot katrā vietā pa vienam paraugam 10 cm diametrā, mainot dislokāciju (joslas mala, vidus, garenšuve) |
|  6. | Garenlīdzenums un šķērlīdzenums, ja nosedzošajā kārtā paredzēta virsmas apstrāde un ja neuzmēra ar lāzera profilogrāfu | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 50 m |
|  7. | Līdzenums (IRI),ja nosedzošajā kārtā paredzēta virsmas apstrāde un ja uzmēra ar lāzera profilogrāfu | Vidējā vērtība 20 m posmos ≤ 2,9 mm/m | Visā būvobjektā katrā joslā |
|  8. | Sablīvējums katram slānim (testējot darba izpildes laikā tūlīt pēc slāņa sablīvēšanas)(2) | ≥ 102 % no Proktora blīvuma vaiveicot dubulto slogošanu ar statisko plātni Eυ2/Eυ1 ≤ 2,3 | Visā būvobjektā katrā joslā ik pēc 1000 m, testējot tajā pašā dienā, kad veikta aukstā pārstrāde, tūlīt pēc sablīvēšanas |
|  9. | Deformācijas modulis, ja nav lietotas saistvielas | Kopējais deformācijas modulis EV2 nedrīkst būt zemāks par būvprojektā paredzēto | Visā būvobjektā katrā joslā ik pēc 1000 m |

Piezīmes.

(1) Urbtos paraugus nedrīkst ņemt tuvāk kā 0,5 m no kārtas malas un 0,2 m no komunikāciju pieslēgumiem.

(2) Nosaka uzbūvētās kārtas tilpuma blīvumu, attiecinot to pret noņemtā kārtas parauga Proktora blīvumu vai veicot dubulto slogošanu ar statisko plātni (Ev2/Ev1).

20. Virsmas apstrāde vai piesūcināta šķembu pamata nesošā kārta

20.1. Apstrādātā virsma vai piesūcināta šķembu pamata nesošā kārta ir viendabīga, ar vienmērīgu virsmas tekstūru, bez izsvīdumiem vai citiem vizuāli konstatējamiem defektiem.

20.2. Piesūcināta šķembu pamata nesošās kārtas kvalitātes parametri, prasības un nosacījumi testēšanai un mērījumiem:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Virsmas augstuma atzīmes, ja paredzēts būvprojektā | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m, piemēram, uz ceļa ass un malās |
|  2. | Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
|  3. | Platums | ≤ –5/+10 cm no paredzētā uz katru pusi no ceļa ass |
|  4. | Novietojums plānā | ≤ ± 7 cm no paredzētā | Visā būvobjektā raksturīgos punktos |
|  5. | Kārtas biezums (noteikta biezuma kārtām) | ≤ –1,5/+2,5 cm no paredzētā | Visā būvobjektā katrā joslā ik pēc 1000 m |

20.3. Virsmas apstrādes kvalitātes parametri, prasības un nosacījumi testēšanai un mērījumiem (uzmērot ne agrāk kā divas nedēļas pēc darba pabeigšanas):

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Platums | ≤ –5/+10 cm no paredzētā uz katru pusi no ceļa ass | Visā būvobjektā katrā joslā ik pēc 50 m |

21. Caurteku tīrīšana, remonts vai uzstādīšana

Caurteku tīra visā tās garumā, lai tā būtu brīva no sanesumiem un priekšmetiem. Gala sienas atrok, atsedzot to augšējo virsmu un fasādes daļu līdz caurtekas gultnes apakšējai daļai. Ceļa nogāžu virsmu un darba laikā skarto teritoriju noplanē atbilstošā slīpumā. Nodrošina brīvu ūdens caurteci un atvadi no caurtekas. Izpildīto caurtekas uzstādīšanas vai remonta (atbilstoši paredzētajam) darbu kvalitāte atbilst šādām prasībām (neatbilstību gadījumā veic nepieciešamos labojumus):

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Teknes augstuma atzīmes | ≤ ± 20 mm no paredzētā | Vismaz trīs vietās – ietecē, iztecē un caurtekas vidū |
|  2. | Caurtekas garums | ≤ ± 20 cm | Izmērot visu caurtekas garumu |
|  3. | Caurtekas forma polimēru un metāla caurtekām | Deformācija (% no caurtekas diametra):polimēru – ≤ 5 %;metāla – ≤ 1,5 % | Testē, ja rodas šaubas par atbilstību |
|  4. | Novietojums plānā | ≤ ± 10 cm no paredzētā | Visā būvobjektā raksturīgos punktos |
|  5. | Galasienas novietojums | Fasādes plaknei jābūt paralēlai ceļa asij – pieļaujamā novirze galasienu malās ± 5 cm.Pieļaujamā novirze no vertikālā līmeņa ± 10 mm | Ja rodas šaubas par atbilstību |
|  6. | Nogāzes nostiprinājums | Jāatbilst paredzētajam | Ja rodas šaubas par atbilstību |
|  7. | Ieteces un izteces nostiprinājums | Jāatbilst paredzētajam | Ja rodas šaubas par atbilstību |

22. Konstrukciju nojaukšana vai demontāža

Nojauc visas saskaņā ar būvprojektu paredzētās inženierbūves un konstrukcijas. Nojaukšanas gaitā skarto vidi atjauno, nodrošinot tās sākotnējo funkciju izpildi līdzvērtīgā vai labākā kvalitātē. Skartajai teritorijai jābūt atbilstoši sakārtotai un nolīdzinātai, nodrošinot ūdens noteci ārpus ceļa klātnes robežām.

23. Pasažieru platforma vai gājēju ietve

Nodrošina ūdens pilnīgu noteci no uzbūvētā seguma virsmas. Ja uzbūvēts asfalta segums, asfalta kārta ir viendabīga un ar vienmērīgu virsmas tekstūru, bez izsvīdumiem, bez segregācijas, plaisām vai citiem vizuāli konstatējamiem defektiem. Ja uzbūvēts betona bruģa (plātnīšu) segums, blakus esošo betona elementu virsmas ir vienā līmenī un betona elementu rindas šķērsvirzienā un garenvirzienā ir taisnas. Izpildītā darba kvalitāte atbilst šādām prasībām (neatbilstību gadījumā veic nepieciešamos pasākumus, lai nodrošinātu prasību izpildi):

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Šuvju un krāsu raksts, ja ir betona bruģa (plātnīšu) segums | Atbilstība projektam | Visā laukumā |
|  2. | Augstuma atzīmes | ≤ ± 2,0 cm no paredzētā  | Platformas raksturīgos punktos |
|  3. | Platformas platums, garums | ≤ ± 5 cm no paredzētā | Uzmērot katru platformas malu |
|  4. | Novietojums plānā | ≤ ± 5 cm no paredzētā | Platformas raksturīgos punktos |
|  5. | Līdzenums | Attālums no kārtas virsmas līdz mērmalas plaknei nedrīkst pārsniegt 6 mm | Jebkurā vietā, ja rodas šaubas par atbilstību |
|  6. | Šuves starp betona apmaļu akmeņiem | 1–3 mm | Jebkurā vietā, ja rodas šaubas par atbilstību |
|  7. | Seguma pacēlums virs norobežojošas apmales | 5–10 mm | Jebkurā vietā, ja rodas šaubas par atbilstību |
|  8. | Spraugas starp betona elementiem, ja paredzēts betona bruģa (plātnīšu) segums | ≤ 5 mm | Jebkurā vietā, ja rodas šaubas par atbilstību |
|  9. | Augstumu starpība blakus esošiem ķieģeļiem, ja paredzēts betona bruģa (plātnīšu) segums | ≤ 5 mm | Jebkurā vietā, ja rodas šaubas par atbilstību |

24. Betona apmale

Uzstādītās vai nomainītās betona apmales izmēri un novietojums atbilst paredzētajam. Pieļaujamas novirzes plānā – ±5 cm, profilā – ±2 cm. Nav pieļaujamas blakus esošo betona apmales akmeņu salaidumu nesaistes plānā un profilā (virsmai un ārējai malai). Šuves starp betona apmaļu akmeņiem nedrīkst būt lielākas par 3 mm un mazākas par 1 mm. Darbs tā izpildes laikā un pēc tās kontrolējams vizuāli, ja rodas šaubas par atbilstību, veic nepieciešamos mērījumus. Neatbilstību gadījumā veic nepieciešamos pasākumus, lai nodrošinātu prasību izpildi.

25. Betona bruģa (plātnīšu) segums

Nodrošina ūdens pilnīgu noteci no uzbūvētā seguma virsmas. Blakus esošo betona elementu virsmas ir vienā līmenī, betona elementu rindas šķērsvirzienā un garenvirzienā ir taisnas. Izpildītā darba kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Šuvju un krāsu raksts | Atbilstība projektam | Visā laukumā |
|  2. | Virsmas augstuma atzīmes, ja paredzēts uzmērīt | ≤ ± 2,0 cm no paredzētā  | Visā būvobjektā raksturīgos punktos |
|  3. | Šķērsprofils | ≤ ± 0,5 % no paredzētā | Visā būvobjektā katrā joslā ik pēc 200 m |
|  4. | Platums | ≤ ± 5 cm no paredzētā uz katru pusi no ceļa ass |
|  5. | Novietojums plānā | ≤ ± 5 cm no paredzētā | Visā būvobjektā raksturīgos punktos |
|  6. | Garenlīdzenums un šķērslīdzenums | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 100 m |
|  7. | Seguma pacēlums virs norobežojošas apmales | 5–10 mm | Jebkurā vietā, ja rodas šaubas par atbilstību |
|  8. | Spraugas starp betona elementiem | ≤ 5 mm | Jebkurā vietā, ja rodas šaubas par atbilstību |
|  9. | Augstumu starpība blakus esošiem ķieģeļiem | ≤ 5 mm | Jebkurā vietā, ja rodas šaubas par atbilstību |

26. Dabīgā akmens bruģa segums

Nodrošina ūdens pilnīgu noteci no uzbūvētā dabīgā akmens bruģa seguma virsmas. Izpildītā darba kvalitāte atbilst šādām prasībām:

| Nr.p. k. | Parametrs | Prasība | Izpildes laiks vai apjoms |
| --- | --- | --- | --- |
|  1. | Bruģa raksts, ja paredzēts | Atbilstība projektam | Visā būvobjektā |
|  2. | Blakus esošo bruģakmeņu rindu šķērsatstarpju nobīde | ≥ 5 cm | Jebkurā vietā šaubu gadījumā par atbilstību |
|  3. | Virsmas augstuma atzīmes, ja paredzēts uzmērīt | ≤ ± 2,0 cm no paredzētā  | Visā būvobjektā raksturīgos punktos |
|  4. | Šķērsprofils | ≤ ± 0,5 % no paredzētā | Visā būvobjektā katrā joslā ik pēc 200 m |
|  5. | Platums | ≤ ± 5 cm no paredzētā uz katru pusi no ceļa ass |
|  6. | Novietojums plānā | ≤ ± 5 cm no paredzētā | Visā būvobjektā raksturīgos punktos |
|  7. | Blakus esošo bruģakmeņu virsmas | Jābūt vienā līmenī | Visā būvobjektā |
|  8. | Spraugas starp bruģakmeņiem | 10–15 mm | Jebkurā vietā, ja rodas šaubas par atbilstību |

27. Ceļa zīmes

Uzstādīto ceļa zīmju izvietojums atbilst būvprojektā paredzētajam. Ceļa zīmes (vertikālā apzīmējuma) balsts ir vertikāls, nav pieļaujama tā viegla pagriešanās ap asi, izraušana vai noliekšanās no vertikālā stāvokļa, respektīvi, jābūt nodrošinātai balsta stabilitātei pašsvara, vēja slodžu, klimatisko u. c. apstākļu ietekmē. Lai nepieļautu ūdens iekļūšanu metāla caurulē, tai jābūt noslēgtai. Ceļa zīmju (vertikālo apzīmējumu) un balstu veids, forma, atstarošanas un citas īpašības, kā arī ceļa zīmju (vertikālo apzīmējumu) ģeometrija un novietojums attiecībā pret ceļa brauktuvi atbilst būvprojektā paredzētajam.

28. Ceļa signālstabiņi

Signālstabiņu izmēri un izvietojums atbilst būvprojektā paredzētajam. Kļūda vertikālajā plaknē nedrīkst pārsniegt 5 % no stabiņa augstuma, mērot no brauktuves malas līmeņa. Stabiņu rinda ir vizuāli plūdena un atbilstoša ceļa ģeometrijai. Uzstādītie signālstabiņi ir labi redzami un atbilst būvprojektā noteiktajām prasībām.

29. Drošības barjeras

Drošības barjeru veids, ģeometrija, papildaprīkojums, novietojums plānā u. c. atbilst būvprojektā paredzētajam.

30. Ceļa horizontālie apzīmējumi

30.1. Ceļa horizontālo apzīmējumu kvalitāte atbilst šādām prasībām:

| Nr.p.k. | Parametrs | Prasība | Izpildes laiks vai apjoms |
| --- | --- | --- | --- |
| 1. | Dislokācija | Novietojuma novirze nedrīkst pārsniegt vairāk kā 5 cm uz 15 m garenvirziena ceļa horizontālajiem apzīmējumiem vai nedrīkst atšķirties vairāk kā par 10 cm no pārējiem ceļa horizontālajiem apzīmējumiem paredzētā.Nedrīkst būt redzami iepriekšējie ceļa horizontālie apzīmējumi vai apzīmējumi neparedzētos apgabalos | Uzmēra katru ceļa horizontālā apzīmējuma veidu, ja rodas šaubas par atbilstību.Visā posmā |
| 2. | Forma un izmērs  | Nedrīkst atšķirties vairāk par 5 % no paredzētā |
| 3. | Ceļa apzīmējuma spožuma koeficients (Qd) sausiem ceļa apzīmējumiem(1) | Balts apzīmējums:klase Q2;Qd ≥ 100 mcd/m2×lxDzeltens apzīmējums: klase Q1;Qd ≥ 80 mcd/m2×lx | Katru apzīmējuma veidu uzmēra 1 reizi 10 km posmā vai veic vismaz 2 mērījumus būvobjektā.Ar roku darbu ieklātajiem apzīmējumiem uzmēra katru ceļa horizontālā apzīmējuma veidu, veicot vienu mērījumu ik 100 m2, vai katru desmito simbolu, veicot vismaz 2 mērījumus būvobjektā |
| 4. | Ceļa apzīmējuma atstarotā spožuma koeficients (RL) sausos apstākļos(1) | Balts apzīmējums:klase R2;RL ≥ 100 mcd/m2×lxDzeltens apzīmējums:klase R1;RL ≥ 80 mcd/m2×lx |
| 5. | Apzīmējuma virsmas slīdes pretestība asfaltam | Klase S1:SRT ≥ 45 SRT vienības |
| Virsmas apstrādei | Klase S0:nav noteikts |
| 6. | Krāsa | X,Y krāsu koordinātas sausiem ceļu apzīmējumiem | Uzmēra katru horizontālā apzīmējuma veidu, ja rodas šaubas par atbilstību |

Piezīme. (1) Segumos ar virsmas apstrādi vai profilētu ceļa apzīmējumu mērījumus veic ar mēraparātu, kas paredzēts mērījumu veikšanai pozīcijā H, kur H ir profila lielākais augstums.

30.2. Pasūtītājs ir tiesīgs jebkurā brīdī veikt ceļa horizontālo apzīmējumu kvalitātes testēšanu un mērījumus, nosūtot rezultātus būvdarbu veicējam. Ja konstatēta ceļa horizontālo apzīmējumu neatbilstība prasībām, būvdarbu veicējam iespējami īsā termiņā jāatjauno ceļa horizontālie apzīmējumi prasībām atbilstošā kvalitātē.

Satiksmes ministrs Anrijs Matīss